PROJEKTS

**Par amatiem, kuru pienākumu izpilde ir saistīta ar reālu dzīvības vai veselības apdraudējuma risku**

Pamatojoties uz Valsts un pašvaldību institūciju amatpersonu un darbinieku atlīdzības likuma 19. panta sesto daļu, 37. panta pirmo un ceturto daļu, Ministru kabineta 21.06.2010. noteikumu Nr. 565 “Noteikumi par valsts un pašvaldību institūciju amatpersonu un darbinieku sociālajām garantijām” 6.1 punktu, Alūksnes novada pašvaldības domes 2022. gada 26. maija noteikumu Nr. 2/2022 “Par atlīdzību Alūksnes novada pašvaldībā” 11.2. punktu,

1. Noteikt amatus, kuru pienākumu izpilde ir saistīta ar reālu dzīvības vai veselības apdraudējumu:
	1. Alūksnes novada Sociālo lietu pārvaldē:
		1. Sociālais darbinieks darbam ar ģimeni un bērniem;
		2. Sociālais darbinieks darbam ar personām ar funkcionāliem traucējumiem;
		3. Sociālais darbinieks darbam ar personu grupām;
		4. Sociālais darbinieks darbam ar vardarbībā cietušām personām;
		5. Sociālais darbinieks darbam ar personām ar atkarības problēmām;
		6. Sociālais mentors.
	2. Alūksnes novada bāriņtiesā:
		1. Priekšsēdētājs;
		2. Loceklis;
		3. Priekšsēdētāja palīgs.
	3. Alūksnes novada pašvaldības policijā:
		1. Priekšnieks;
		2. Vecākais inspektors;
		3. Inspektors.
	4. Alūksnes novada pašvaldības iestādē “ALJA”:
		1. Vadītājs;
		2. Inspektors.
2. Nodrošināt lēmuma 1.punktā minēto amatpersonu (darbinieku) nelaimes gadījumu apdrošināšanu no attiecīgās iestādes (institūcijas) budžeta līdzekļiem, nosakot, ka vienas amatpersonas (darbinieka) apdrošināšanas prēmija (maksa) gadā ir līdz 25,00 EUR (divdesmit pieci *euro*).
3. Par lēmuma izpildi atbildīgs attiecīgās iestādes (institūcijas) vadītājs.
4. Ar šī lēmuma stāšanos spēkā spēku zaudē Alūksnes novada pašvaldības dome 2020. gada 30. jūlija lēmums Nr.207 “Par amatiem, kuru pienākumu izpilde ir saistīta ar dzīvības vai veselības apdraudējuma risku”.